Lav et referat af nedenstående tekst:

Tekst:
Nikolaj Bjerre har netop fået en helt ny kutter. Og selvom han er glad for den, er han langt fra glad for historien, der ligger bag investeringen. Sidste år stod Nikolajs kutter i flammer. Branden var påsat, og på havnen kæmpede beredskabet for at få bugt med ilden. En af brandmændene kunne Nikolaj sagtens genkende – han er nemlig onkel til Nikolaj bedste ven, og er desuden ven med Nikolajs egen onkel. Undervejs trøstede han Nikolaj og sagde, at det hele nok skulle gå. Derfor kommer det også som en overraskelse for Nikolaj, at manden nu er blevet tiltalt for at have påsat 33 brande fra april til november sidste år. - Det er mærkeligt, når man kender ham. Det værste er, at han kom og sagde til mig, at det hele nok skulle gå, siger Nikolaj Bjerre. Skaderne løb op i over to millioner kroner. - Det er ikke pissesjovt. Jeg håber, at han indrømmer det, hvis det er ham, siger Nikolaj Bjerre. Retssagen begyndte i dag mod den 34-årige mand, og TV2 Nords reporter live-bloggede fra salen. Læs den detaljerede blog her:

Referat:
Den 34-årige mand, som er tiltalt for at have påsat 33 brande i Fjerritslev-området, kendte ejeren af en båd, som han angiveligt også satte ild til.